<classify> Simba iliandika barua ya malalamiko kwa kamati ya saa 72 iliyo chini ya bodi hiyo kupinga Kagera Sugar kumtumia Mohamed Fakhi katika mechi yao iliyochezwa Kaitaba, Bukoba Aprili 2 ambapo Kagera ilishinda mabao 2-1.Jambo ambalo kamati ya saa 72 chini ya mwenyekiti wake, Hamad Yahya, ilikubali na kuipoka Kagera pointi hizo na kuipa Simba kwa madai ya kuridhishwa na ripoti ya kamisaa na mwamuzi wa mechi ya Kagera Sugar na African Lyon zilizosema Fakhi alikuwa na kadi tatu za njano.Hata hivyo, maamuzi hayo yalitenguliwa na kamati ya Sheria na hadi kwa wachezaji chini ya Richard Sinamtwa ambapo kwa mujibu wa Katibu wa Shirikisho la soka Tanzania TFF, Selestine Mwesigwa, kamati hiyo ilibaini kweli Fakhi alikuwa na kadi tatu za njano lakini pointi tatu zinarejeshwa Kagera kwa vile Simba ilichelewa kukata rufaa, na kwamba Fakhi alitakiwa kukosa mechi ya jana kati ya Kagera Sugar na Ruvu Shooting.Lakini taarifa ya Yahya kwenda Simba jana ilisema: TFF ambayo ndiyo yenye dhamana ya mpira nchini na ambayo ndiyo iliyokasimu madaraka kwa TPLB kuendesha Ligi Kuu iliitisha kikao cha kamati ya sheria na hadhi kwa wachezaji ambayo iliwahoji watu mbalimbali na walituandikia barua kutujulisha kuwa mchezaji Fakhi alikuwa na kadi mbili za njano sio tatu hivyo alikuwa halali kucheza mechi ya Kagera Sugar na Simba, hivyo matokeo yabaki ya uwanjani kwamba Kagera ilishinda 2-1,  <topic>: MICHEZO 